钦定古今图书集成/明伦汇编/氏族典/第196卷 > 《廖用贤尚友录》 > 苗晋卿
## 钦定古今图书集成/明伦汇编/氏族典/第196卷 > 《廖用贤尚友录》 > 苗晋卿

按《唐书苗晋卿传》：“晋卿，字元辅，潞州壶关人。擢进士
第，调为修武尉，累进吏部郎中、中书舍人，知吏部选事。天宝二载，判入等者凡六十四人，以张奭为第一。
奭本无学，议者嚣然不平，安禄山因间言之，帝为御
华萼楼覆实，贬晋卿安康太守。明年，徙魏群。既充河
北采访使，居三年，政化大行，改河东郡，徙扶风，封高”
平县男。迁工部尚书、东都留守，召为宪部兼左丞。安
禄山反，授陕郡太守、陕虢防御使。晋卿以老辞，忤旨，
听致仕于家。车驾入蜀，搢绅多陷贼，晋卿间道走金
州。肃宗召赴行在，拜左相，平京师，封韩国公，改侍中，
罢为太子太傅。未几，复拜侍中。肃宗疾甚，诏晋卿摄
冢宰。代宗立，复诏摄冢宰，固辞乃免。吐蕃犯京师，晋
卿以病卧家，贼舆致胁之，噤不肯语，贼不敢害。帝还，
拜太保，罢政事。永泰初薨，年八十一。赠太师，谥曰懿
献。子发、丕、坚、粲、垂、向、吕、稷、望、咸。